РЕГЛАМЕНТ (ЕО) № 676/2008 НА КОМИСИЯТА
от 16 юли 2008 година
относно регистрацията на някои наименования в регистъра на защитените наименования за произход и защитените географски указания (Ail de la Drôme (ЗГУ), Všestarská cibule (ЗНП), Slovenská bryndza (ЗГУ), Ajo Morado de Las Pedroñeras (ЗГУ), Gamoneu ou Gamonedo (ЗНП), Alheira de Vinhais (ЗГУ), Presunto de Vinhais ou Presunto Bísaro de Vinhais (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
Съгласно член 6, параграф 2, първа алинея и прилагането на член 17, параграф 2 от Регламент (ЕО) № 510/2006 подадената от Франция заявка за регистриране на наименованието „Ail de la Drôme“, подадената от Чешката република заявка за регистриране на наименованието „Všestarská cibule“, подадената от Словакия заявка за регистриране на наименованието „Slovenská bryndza“, подадените от Испания заявки за регистриране на наименованията „Ajo Morado de Las Pedroñeras“ и „Gamoneu“ или „Gamonedo“, както и подадените от Португалия заявки за регистриране на наименованията „Alheira de Vinhais“ и „Presunto de Vinhais“ или „Presunto Bísaro de Vinhais“ бяха публикувани в Официален вестник на Европейския съюз (2).
(2)
Комисията не получи нито едно възражение съгласно член 7 от Регламент (ЕО) № 510/2006 и следователно тези наименования следва да бъдат вписани,
ПРИЕ НАСТОЯЩИЯ РЕГЛАМЕНТ:
Член 1
Регистрират се наименованията, посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 юли 2008 година.